CELEX: 32007R1030
Language: ro
Date: 2007-09-05 00:00:00
Title: Regulamentul (CE) nr. 1030/2007 al Comisiei din 5 septembrie 2007 de interzicere a pescuitului de phycis în zonele ICES V, VI și VII (ape comunitare și ape aflate în afara suveranității sau jurisdicției unor terțe țări) pentru navele care arborează pavilionul Spaniei

6.9.2007   
            
            
               RO
            
            
               Jurnalul Oficial al Uniunii Europene
            
            
               L 234/11
            
         
      REGULAMENTUL (CE) NR. 1030/2007 AL COMISIEI
   
   din 5 septembrie 2007
   de interzicere a pescuitului de phycis în zonele ICES V, VI și VII (ape comunitare și ape aflate în afara suveranității sau jurisdicției unor terțe țări) pentru navele care arborează pavilionul Spaniei
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (1), în special articolul 26 alineatul (4),
   având în vedere Regulamentul (CEE) nr. 2847/93 al Consiliului din 12 octombrie 1993 de instituire a unui sistem de control aplicabil politicii comune din domeniul pescuitului (2), în special articolul 21 alineatul (3),
   întrucât:
   
               (1)
            
            
               Regulamentul (CE) nr. 2015/2006 al Consiliului din 19 decembrie 2006 de stabilire, pentru 2007 și 2008, a posibilităților de pescuit pentru navele comunitare în ceea ce privește anumite stocuri de pești de adâncime (3) stabilește cotele pentru 2007 și 2008.
            
         
               (2)
            
            
               În conformitate cu informațiile primite de către Comisie, capturile din stocul menționat în anexa la prezentul regulament, realizate de către navele care arborează pavilionul statului membru menționat în anexă sau care sunt înmatriculate în statul membru respectiv, au epuizat cota stabilită pentru anul 2007.
            
         
               (3)
            
            
               Prin urmare, este necesară interzicerea pescuitului pentru acest stoc, precum și păstrarea la bord, transbordarea și debarcarea stocului respectiv,
            
         ADOPTĂ PREZENTUL REGULAMENT:
   Articolul 1
   Epuizarea cotei
   Cota de pescuit alocată pentru 2007 statului membru menționat în anexa la prezentul regulament, pentru stocul indicat în anexa respectivă, trebuie considerată epuizată de la data stabilită în respectiva anexă.
   Articolul 2
   Interdicții
   Pescuitul pentru stocul menționat în anexa la prezentul regulament, realizat de către navele care arborează pavilionul statului membru menționat sau sunt înmatriculate în statul membru în cauză, este interzis de la data stabilită în anexa respectivă. Este interzisă păstrarea la bord, transbordarea sau debarcarea stocului respectiv capturat de către navele menționate după data indicată.
   Articolul 3
   Intrarea în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 septembrie 2007.
      
         
            Pentru Comisie
         
         Fokion FOTIADIS
         
         
            Director general pentru pescuit și probleme maritime
         
      
   
   
      (1)  JO L 358, 31.12.2002, p. 59.
   
      (2)  JO L 261, 20.10.1993, p. 1. Regulament, astfel cum a fost modificat ultima dată prin Regulamentul (CE) nr. 1967/2006 (JO L 409, 30.12.2006, p. 9). Versiune carectatâ în JO L 36, 8.2.2007, p. 6.
   
      (3)  JO L 384, 29.12.2006, p. 28. Regulament, astfel cum a fost modificat ultima dată prin Regulamentul (CE) nr. 745/2007 (JO L 172, 28.6.2007, p. 26).
   
      ANEXĂ
      
                  Nr.
               
               
                  33
               
            
                  Stat membru
               
               
                  Spania
               
            
                  Stoc
               
               
                  GFB/567-
               
            
                  Specie
               
               
                  Phycis (Phycis blennoides)
               
            
                  Zonă
               
               
                  Ape comunitare și ape aflate în afara suveranității sau jurisdicției unor terțe țări din zonele V, VI și VII
               
            
                  Dată
               
               
                  30 iulie 2007